Document ID: 32005R0284

A BIZOTTSÁG 284/2005/EK RENDELETE
(2005. február 18.)
a Szerződés I. mellékletében nem szereplő árucikkek formájában a Svájcon és Liechtensteinen kívüli harmadik országokba exportált termékek vonatkozásában a 800/1999/EK rendelettől való eltérések megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 8. cikke (3) bekezdésére,
mivel:
(1)
A Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer alkalmazásának közös részletes szabályairól, valamint az e visszatérítések összegének meghatározására szolgáló szempontokról szóló, 2000. július 13-i 1520/2000/EK bizottsági rendelet (2) 16. cikkének (1) bekezdése előírja, hogy a Szerződés I. mellékletében nem szereplő árucikkek formájában exportált termékeket illetően a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 1999. április 15-i 800/1999/EK bizottsági rendelet (3) alkalmazandó.
(2)
A 800/1999/EK rendelet 3. cikke értelmében valamely meghatározott harmadik országba történő importáláskor a visszatérítésre való jogosultság akkor szerezhető meg, ha differenciált visszatérítés vonatkozik az említett harmadik országra. Az említett rendelet 14., 15. és 16. cikke meghatározza a differenciált visszatérítés kifizetési feltételeit, különösen az áru rendeltetési helyre történő megérkezésének bizonyítékaként felmutatandó dokumentumokat.
(3)
Differenciált visszatérítés esetén a 800/1999/EK rendelet 18. cikkének (1) és (2) bekezdése értelmében a legalacsonyabb visszatérítési rátával kiszámított visszatérítés egy része az exportőr kérelmére kifizetendő, miután igazolást nyújtott be arra nézve, hogy a termék elhagyta a Közösség vámterületét.
(4)
A 2004 októberében aláírt, az Európai Gazdasági Közösség és a Svájci Államszövetség közötti, 1972. július 22-i megállapodásnak a feldolgozott mezőgazdasági termékekre vonatkozó rendelkezések tekintetében történő módosításáról szóló, az Európai Közösség és a Svájci Államszövetség közötti megállapodás (4) az Európai Gazdasági Közösség és a Svájci Államszövetség közötti 1972. július 22-i megállapodást a feldolgozott mezőgazdasági termékekre vonatkozó rendelkezések tekintetében módosító, az Európai Közösség és a Svájci Államszövetség közötti megállapodás megkötéséről szóló, 2004. december 22-i 2005/45/EK tanácsi határozat (5) értelmében 2005. február 1-jétől ideiglenesen alkalmazandó.
(5)
A 2005/45/EK határozat értelmében egyes feldolgozott mezőgazdasági árucikkek Svájcba és Liechtensteinbe irányuló kivitele 2005. február 1-jétől kezdődően nem jogosult export-visszatérítésre, kivéve akkor, ha a Közösség ilyen visszatérítés bevezetéséről határoz olyankor, amikor a svájci hazai referenciaár kisebb a közösségi hazai referenciaárnál.
(6)
A 2005/45/EK határozat az igazgatási együttműködés terén a vámmal és az export-visszatérítéssel kapcsolatos szabálytalanságok és csalás elleni harcra irányulóan különleges rendelkezéseket vezet be.
(7)
Ezen rendelkezések fényében és annak érdekében, hogy a piaci szereplőket harmadik országokkal történő kereskedelmük során felesleges költségek ne terheljék, helyénvaló eltérni a 800/1999/EK rendelet azon követelményétől, hogy differenciált visszatérítések esetén az importot igazolni kell. Amennyiben a szóban forgó speciális rendeltetési helyhez nem rögzítették az export-visszatérítéseket, helyénvaló a legalacsonyabb visszatérítési ráta kiszámításánál ennek figyelmen kívül hagyása.
(8)
Mivel a 2005/45/EK határozat rendelkezései 2005. február 1-jétől alkalmazandók, e rendelet ugyanattól a naptól fogva alkalmazandó, és haladéktalanul hatályba lép.
(9)
Az e rendeletben foglalt intézkedések összhangban vannak a Szerződés I. mellékletében nem szereplő feldolgozott mezőgazdásági termékek kereskedelmére vonatkozó horizontális kérdésekkel foglalkozó irányítási bizottság véleményével,
ELFOGADTA EZT A RENDELETET:
1. cikk
A 800/1999/EK rendelet 16. cikkétől eltérve, amennyiben a visszatérítés differenciálása Svájc és Liechtenstein esetében kizárólag a visszatérítés rögzítésének elmulasztásából adódik, akkor az 1520/2000/EK rendelet hatálya alá tartozó, az 1972. július 22-i, az Európai Közösség és a Svájci Államközösség közötti megállapodás (6) 2. jegyzőkönyvének I. és II. táblázatában felsorolt áruk utáni visszatérítés kifizetésének nem feltétele a behozatali vámalakiságok meglétének igazolása.
2. cikk
A 800/1999/EK rendelet 18. cikkének (2) bekezdése értelmében a legalacsonyabb visszatérítési ráta meghatározásakor nem kell figyelembe venni, hogy az 1520/2000/EK rendelet hatálya alá tartozó, az 1972. július 22-i, az Európai Közösség és a Svájci Államközösség közötti megállapodás 2. jegyzőkönyvének I. és II. táblázatában felsorolt áruk Svájcba vagy Liechtensteinbe való exportjához nem rögzítettek export-visszatérítést.
3. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2005. február 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. február 18-án.

Labels: 3
15
6